ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ କରୋନା ଟିକାର କ୍ରମଃବର୍ଦ୍ଧିଷ୍ଣୁ ସ୍ଥିତି
କେନ୍ଦ୍ର ସରକାର ରାଜ୍ୟ ଏବଂ କେନ୍ଦ୍ର ଶାସିତ ଅଞ୍ଚଳଗୁଡ଼ିକୁ କରୋନା ପ୍ରତିଷେଧକ ଟିକା ଯୋଗାଇ ଦେଉଛନ୍ତି । ଏପର୍ଯ୍ୟନ୍ତ ୧୮୩.୨୪ କୋଟି ପ୍ରତିଷେଧକ ଟିକା ଯୋଗାଇ ଦେଇ ସାରିଲେଣି । ଏହି ଟିକା ଯୋଗାଇବାରେ କେନ୍ଦ୍ର ସରକାର ପ୍ରତିଶ୍ରୁତିବଦ୍ଧ । ସମଗ୍ର ଦେଶରେ ୨ଠ୨୧ ମସିହା ଜାନୁଆରୀ ୧୬ ତାରିଖଠାରୁ କୋଭିଡ୍ -୧୯ ପ୍ରତିଷେଧକ ଟିକା ଯୋଗାଣ କାର୍ଯ୍ୟ ଆରମ୍ଭ ହୋଇଛି । ନୂତନ ପର୍ଯ୍ୟାୟର ସାର୍ବଜନୀନ ଟିକାକରଣ ୨ଠ୨୧ ମସିହା ଜୁନ୍ ୨୧ ତାରିଖରୁ ଆରମ୍ଭ ହୋଇଛି । ଟିକାକରଣ କାର୍ଯ୍ୟକୁ ତ୍ୱରାନ୍ୱିତ କରାଯାଇଛି । ଏକ୍ଷେତ୍ରରେ ରାଜ୍ୟ ଏବଂ କେନ୍ଦ୍ର ଶାସିତ ଅଞ୍ଚଳର ଟିକାକରଣ ଯୋଜନା, ଟିକାକରଣ କାର୍ଯ୍ୟକୁ ତ୍ୱରାନ୍ୱିତ କରିବା ଏବଂ ଟିକା ସଂଗ୍ରହ କ୍ଷେତ୍ରରେ ଏହାର ପ୍ରସ୍ତୁତି ମଧ୍ୟ ନିର୍ଭର କରିଥାଏ ।
ସମଗ୍ର ଦେଶରେ ଟିକାକରଣ କ୍ଷେତ୍ରରେ କେନ୍ଦ୍ର ସରକାର ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳଗୁଡ଼ିକୁ ବିନା ମୂଲ୍ୟରେ ଟିକା ଯୋଗାଇଥାଏ । ଦେଶରେ ଟିକା ପ୍ରସ୍ତୁତ କର୍ତ୍ତାମାନଙ୍କୁ ଶତକଡା ୭୫ ଭାଗ ଟିକା ନିଶୁଳ୍କ ଦିଆଯିବା ନିମିତ୍ତ କେନ୍ଦ୍ର ସରକାର ସଂଗ୍ରହ କରିବେ ।
ମାର୍ଚ୍ଚ ୧୭ ତାରିଖ ସକାଳ ସୁଦ୍ଧା ୧,୮୩,୨୪,୧୨, ୫୯୦ ଡୋଜ୍ ଟିକା କେନ୍ଦ୍ର ସରକାର ଯୋଗାଇ ସାରିଲେଣି । ଏହାବାଦ୍ ଆହୁରି ୧୭,୩୨, ୫୬, ୬୩୨ ଡୋଜ୍ ଟିକା କେନ୍ଦ୍ର ସରକାରଙ୍କ ନିକଟରେ ଅଛି । ଏ ପର୍ଯ୍ୟନ୍ତ କେନ୍ଦ୍ର ଶାସିତ ଅଞ୍ଚଳ ଓ ରାଜ୍ୟ ସରକାରମାନଙ୍କୁ ୧,୮୩,୨୪,୧୨,୫୯ଠ ଡୋଜ୍ ଟିକା କେନ୍ଦ୍ର ସରକାର ନିଶୁଳ୍କ ଯୋଗାଇ ଦେଲେଣି । କେନ୍ଦ୍ର ଶାସିତ ଅଞ୍ଚଳ ଓ ରାଜ୍ୟ ସରକାରମାନଙ୍କ ନିକଟରେ ବର୍ତ୍ତମାନ ୧୭, ୩୨, ୫୬, ୬୩୨ ଡୋଜ୍ ଟିକା ଲୋକଙ୍କୁ ଦିଆଯିବା ପାଇଁ ରହିଛି ।
SSD/MB
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗ୍ଲାସଗୋରେ ସିଓପି୨୬ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ବ୍ରିଟେନ ପ୍ରଧାନମନ୍ତ୍ରୀଙ୍କ ମଧ୍ୟରେ ଦ୍ୱିପାକ୍ଷିକ ବୈଠକ
ଗ୍ଲାସଗୋରେ ସିଓପି୨୬ ବିଶ୍ୱ ନେତୃବୃନ୍ଦ ଶିଖର ସମ୍ମିଳନୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୧ ନଭେମ୍ବର ୧ରେ ବ୍ରିଟେନର ପ୍ରଧାନମନ୍ତ୍ରୀ ବୋରିସ ଜନସନ ଏମପିଙ୍କ ସହ ସାକ୍ଷାତ କରିଛନ୍ତି ।
୨. ସିଓପି୨୬ର ସଫଳ ଆୟୋଜନ ଓ ଜଳବାୟୁ ପରିବର୍ତ୍ତନର ମୁକାବିଲା ଏବଂ ଏଥିପାଇଁ ଅନ୍ତର୍ଜାତୀୟ ସ୍ତରରେ ପଦକ୍ଷେପ ନେବାରେ ବ୍ୟକ୍ତିଗତ ନେତୃତ୍ୱ ନିମନ୍ତେ ପ୍ରଧାନମନ୍ତ୍ରୀ ଶ୍ରୀ ମୋଦୀ ପ୍ରଧାନମନ୍ତ୍ରୀ ଜନସନଙ୍କୁ ଶୁଭେଚ୍ଛା ଜଣାଇଛନ୍ତି । ଆଇଏସଏ ଓ ସିଡିଆରଆଇ ଅନ୍ତର୍ଗତ ମିଳିତ ପଦକ୍ଷେପ ସହିତ ଜଳବାୟୁ ଅର୍ଥ, ପ୍ରଯୁକ୍ତି, ଉଦ୍ଭାବନ ଓ ଅନୁକୂଳନ ସବୁଜ ହାଇଡ୍ରୋଜେନ, ଅକ୍ଷୟ ଓ ସ୍ୱଚ୍ଛ ଶକ୍ତି ପ୍ରଯୁକ୍ତିଗୁଡ଼ିକ ପ୍ରସଙ୍ଗରେ ସେ ବ୍ରିଟେନ ସହ ମିଳିତ ଭାବେ କାର୍ଯ୍ୟ କରିବା ନେଇ ଭାରତର ପ୍ରତିବଦ୍ଧତାକୁ ଦୋହରାଇଛନ୍ତି ।
୩. ଉଭୟ ପ୍ରଧାନମନ୍ତ୍ରୀ ବିଶେଷ ଭାବେ ବାଣିଜ୍ୟ ଓ ଅର୍ଥ ବ୍ୟବସ୍ଥା, ଲୋକଙ୍କ ମଧ୍ୟରେ ଆପୋସ ସମ୍ପର୍କ, ସ୍ୱାସ୍ଥ୍ୟ, ପ୍ରତିରକ୍ଷା ଏବଂ ସୁରକ୍ଷା ଭଳି କ୍ଷେତ୍ରଗୁଡ଼ିକରେ ରୋଡମ୍ୟାପ ୨୦୩୦ ପ୍ରାଥମିକତାଗୁଡ଼ିକର କାର୍ଯ୍ୟାନ୍ୱୟନର ସମୀକ୍ଷା କରିଛନ୍ତି । ସେମାନେ ଏଫଟିଏ ବାର୍ତ୍ତା ପ୍ରାରମ୍ଭ ଦିଗରେ ନିଆଯାଇଥିବା ପଦକ୍ଷେପ ସହିତ ବର୍ଦ୍ଧିତ ବାଣିଜି୍ୟକ ସହଯୋଗିତା ନିମନ୍ତେ ହୋଇଥିବା ପ୍ରଗତି ଉପରେ ସନ୍ତୋଷ ବ୍ୟକ୍ତ କରିଛନ୍ତି ।
୪. ଉଭୟ ନେତା ଆଫଗାନିସ୍ତାନ, ଆତଙ୍କବାଦ ମୁକାବିଲା, ଭାରତ-ପ୍ରଶାନ୍ତ ମହାସାଗର, ଯୋଗାଣ ଶୃଙ୍ଖଳ ନମନୀୟତା ଏବଂ କୋଭିଡ ପରବର୍ତ୍ତୀ ବିଶ୍ୱ ଅର୍ଥନୈତିକ ସୁଧାରତା ସମେତ ଆଞ୍ଚଳିକ ଓ ବୈଶ୍ୱିକ ଆହ୍ୱାନଗୁଡ଼ିକ ସଂକ୍ରାନ୍ତରେ ମଧ୍ୟ ଆଲୋଚନା କରିଛନ୍ତି ।
୫. ଖୁବଶୀଘ୍ର ପ୍ରଧାନମନ୍ତ୍ରୀ ଜନସନଙ୍କୁ ଭାରତରେ ସ୍ୱାଗତ ଜଣାଇବା ପାଇଁ ପ୍ରଧାନମନ୍ତ୍ରୀ ତାଙ୍କ ଅଭିଳାଷକୁ ଦୋହରାଇଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ ରତ୍ନ ଡଃ ଭୀମରାଓ ସ୍ମାରକୀ ଏବଂ ସାଂସ୍କୃତିକ କେନ୍ଦ୍ର ପାଇଁ ଉତ୍ତରପ୍ରଦେଶ ସରକାରଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ
ଡଃ ବାବାସାହେବ ଆମ୍ବେଦକରଙ୍କ ଆଦର୍ଶକୁ ଲୋକପ୍ରିୟ କରିବ ଏହି କେନ୍ଦ୍ର : ପ୍ରଧାନମନ୍ତ୍ରୀ
ସମ୍ମାନୀୟ ଡଃ ବାବାସାହେବ ଆମ୍ବେଦକରଙ୍କ ଆଦର୍ଶକୁ ଯୁବକମାନଙ୍କ ମଧ୍ୟରେ ଲୋକପ୍ରିୟ କରିବାରେ ନେତୃତ୍ୱ ନେଇଥିବାରୁ ଉତ୍ତରପ୍ରଦେଶ ସରକାରଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି ଯେ, “ ‘ଭାରତ ରତ୍ନ ଡଃ ଭୀମରାଓ ସ୍ମାରକୀ ଏବଂ ସାଂସ୍କୃତିକ କେନ୍ଦ୍ର, ଲକ୍ଷ୍ନୌ’ ଯୁବକମାନଙ୍କ ମଧ୍ୟରେ ସମ୍ମାନନୀୟ ଡଃ ବାବାସାହେବ ଆମ୍ବେଦକରଙ୍କ ଆଦର୍ଶକୁ ଆହୁରି ଲୋକପ୍ରିୟ କରିବ ।
ଏହି ପ୍ରୟାସର ନେତୃତ୍ୱ ନେଇଥିବାରୁ ମୁଁ ଉତ୍ତରପ୍ରଦେଶ ସରକାରଙ୍କୁ ପ୍ରଶଂସା କରୁଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନ୍ୟାସନାଲ ଜୁଡିସିଆଲ ଡାଟା ଗ୍ରୀଡ୍ ପ୍ଲାଟଫର୍ମ ପରିସରକୁ ସୁପ୍ରିମକୋର୍ଟ ଆସିବାକୁ ନେଇ ପ୍ରଧାନମନ୍ତ୍ରୀଙ୍କ ପ୍ରଶଂସା
ପଡ଼ିରହିଥିବା ମାମଲାର ଟ୍ରାକିଂ ପାଇଁ ଭାରତର ସୁପ୍ରିମକୋର୍ଟ ନ୍ୟାସନାଲ ଜୁଡିସିଆଲ ଡାଟା ଗ୍ରୀଡ୍ ପରିସରକୁ ଆସିବ ବୋଲି ପ୍ରଧାନ ବିଚାରପତି ଘୋଷଣା କରିବା ପରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହାକୁ ପ୍ରଶଂସା କରିଛନ୍ତି । ଟେକ୍ନୋଲୋଜିର ଏପରି ବ୍ୟବହାର ଆମ ଦେଶର ନ୍ୟାୟ ପ୍ରଦାନ ବ୍ୟବସ୍ଥାକୁ ଆହୁରି ସ୍ୱଚ୍ଛ ଓ ପାରଦର୍ଶୀ କରିବ ବୋଲି ଶ୍ରୀ ମୋଦୀ କହିଛନ୍ତି ।
ଏଏନଆଇର ଏକ୍ସ ପୋଷ୍ଟରେ ପ୍ରତିକ୍ରିୟା ଦେଇ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ସୁପ୍ରିମକୋର୍ଟ ଏବଂ ସିଜେଆଇ ଡି.ୱାଇ ଚନ୍ଦ୍ରଚୂଡ଼ଙ୍କ ଦ୍ୱାରା ପ୍ରଶଂସନୀୟ ପଦକ୍ଷେପ । ଟେକ୍ନୋଲୋଜିର ଏପରି ବ୍ୟବହାର ଆମ ଦେଶର ନ୍ୟାୟ ପ୍ରଦାନ ବ୍ୟବସ୍ଥାକୁ ଆହୁରି ସ୍ୱଚ୍ଛ ଓ ପାରଦର୍ଶୀ କରିବ ।’
SR
(
ଭାରୀ ଉଦ୍ୟୋଗ ମନ୍ତ୍ରଣାଳୟ
ଭାରତର ଅଟୋମୋବାଇଲ କ୍ଷେତ୍ରକୁ ମିଳିଲା ଏସିଆର ସବୁଠାରୁ ଦୀର୍ଘ ଓ ବିଶ୍ୱର ପଞ୍ଚମ ଦୀର୍ଘ ହାଇ ସ୍ପିଡ ଟ୍ରାକ
ଆଗାମୀ ଦିନରେ ଭାରତ ହିଁ ପାଲଟିବ ଅଟୋ ମ୍ୟାନୁଫାକ୍ଚରିଂ ହବ୍: ଶ୍ରୀ ପ୍ରକାଶ ଜାଭଡେକର
ଭାରୀ ଶିଳ୍ପ ଓ ସାଧାରଣ ଉଦ୍ୟୋଗ ମନ୍ତ୍ରୀ ଶ୍ରୀ ପ୍ରକାଶ ଜାଭଡେକର ଆଜି ଇନ୍ଦୋର ଠାରେ ଏସିଆର ସବୁଠାରୁ ଦୀର୍ଘ ଏନଏଟିଆରଏଏକ୍ସ- ହାଇସ୍ପିଡ ଟ୍ରାକ  ଉଦଘାଟନ କରିଛନ୍ତି । ୧ ହଜାର ଏକର ଜମିରେ ବିକଶିତ ଏନଏଟିଆରଏଏକ୍ସରେ ଦୁଇ ଚକିଆ ଠାରୁ ଆରମ୍ଭ କରି ଓଜନିଆ ଟ୍ରାକ୍ଟର ଟ୍ରେଲର ପର୍ଯ୍ୟନ୍ତ ବିସ୍ତୃତ ବାହାନ ଶ୍ରେଣୀର ସମସ୍ତ ପ୍ରକାର ହାଇସ୍ପିଡ କ୍ଷମତା ପରୀକ୍ଷଣ ହୋଇପାରିବ ।
ଭାରତ ଅଟୋମୋବାଇଲ, ନିର୍ମାଣ ଓ ସ୍ପେୟାର ପାର୍ଟସ ମାନୁଫାକ୍ଚରିଂ ହବ ପାଲଟିବ ବୋଲି ବିଶ୍ୱସ୍ତରୀୟ ୧୧.୩ କିଲୋମିଟର ହାଇସ୍ପିଡ ଟ୍ରାକର ଇ-ଉଦଘାଟନ ଅବସରରେ ଶ୍ରୀ ଜାଭଡେକର କହିଛନ୍ତି । ଆତ୍ମନିର୍ଭର ଭାରତ ଦିଗରେ ଆମେ ଅଗ୍ରସର ହେଉଛୁ ଓ ଏ ନେଇ ସବୁପ୍ରକାର ଉଦ୍ୟମ ଜାରି ରହିଛି । ଭାରତକୁ ଅଟୋ ମ୍ୟାନୁଫାକ୍ଚରିଂ ହବ୍ ଭାବେ ଗଢି ତୋଳିବା ପାଇଁ ପ୍ରଧାନମନ୍ତ୍ରୀଙ୍କ ସ୍ୱପ୍ନକୁ ସାକାର କରିବା ପାଇଁ ମନ୍ତ୍ରାଳୟ ପ୍ରତିଶ୍ରୁତିବଦ୍ଧ । ଅଟୋମୋବାଇଲ ଓ ମାନୁଫାକ୍ଚରିଂ ଶିଳ୍ପର ବିସ୍ତାର ନିଯୁକ୍ତି ସୃଷ୍ଟିରେ ସହାୟକ ହେବ । ଦୃଢ ରାଜନୈତିକ ଇଚ୍ଛାଶକ୍ତି ଯୋଗୁଁ ଦୀର୍ଘଦିନ ଧରି ପଡିରହିଥିବା ରେଳବାଇ, ରାଜପଥ ଓ ଜଳପଥ ପ୍ରକଳ୍ପଗୁଡିକ ସମ୍ପୂର୍ଣ୍ଣ ହେବାକୁ ଯାଉଛି ବୋଲି ମନ୍ତ୍ରୀ କହିଛନ୍ତି ।
ଦେଶର ବ୍ୟାପକ ସଶକ୍ତିକରଣ ପାଇଁ ସରକାର ମାନୁଫାକ୍ଚରିଂ ଓ ଅଟୋମୋବାଇଲ ଉଦ୍ୟୋଗକୁ ପ୍ରୋତ୍ସାହନ ଦେଉଛନ୍ତି ବୋଲି ଏହି ଅବସରରେ ଭାଷଣ ଦେଇ ଭାରୀ ଶିଳ୍ପ ଓ ସାଧାରଣ ଉଦ୍ୟୋଗ ରାଷ୍ଟ୍ରମନ୍ତ୍ରୀ ଶ୍ରୀ ଅର୍ଜୁନ ରାମ ମେଘଓ୍ୱାଲ କହିଛନ୍ତି ।
ଏନଏଟିଆରଏଏକ୍ସ କେନ୍ଦ୍ରରେ ସର୍ବାଧିକ ଗତି, ଆକ୍ସଲେରସନ, ନିରନ୍ତର ଗତିରେ ଇନ୍ଧନ ଖର୍ଚ୍ଚ, ରିଅଲ ରୋଡ ଡ୍ରାଇଭିଂ ସିମୁଲେସନ ମାଧ୍ୟମରେ ପ୍ରଦୂଷଣ ପରୀକ୍ଷଣ ଓ ଉଚ୍ଚ ଗତି ନିୟନ୍ତ୍ରଣ ଓ ଲେନ ବଦଳାଇବା ବେଳେ ଗାଡିର ସ୍ଥିରତା ମାପିବା ଭଳି ବହୁମୁଖୀ ପରୀକ୍ଷଣ ହୋଇପାରେ ଓ ଯାନବାହାନ ଗତିଶୀଳତା ମାପିବା ପାଇଁ ଏହା ସେଣ୍ଟର ଅଫ ଏକ୍ସଲେନ୍ସ ।
ବିଏମଡବ୍ଲୁ, ମର୍ସିଡିସ, ଅଡି, ଫେରାରି, ଲାମ୍ବୋରଗିନି, ଟେସଲା ଭଳି ହାଇ-ଏଣ୍ଚ କାରର ସର୍ବାଧିକ ଗତି କ୍ଷମତା ମାପିବା ପାଇଁ ଏଚଏସଟି ବ୍ୟବହାର କରାଯାଏ । କୌଣସି ଭାରତୀୟ ପରୀକ୍ଷଣ ଟ୍ରାକରେ ଏହା ଏପର୍ଯ୍ୟନ୍ତ ମପା ଯାଇ ପାରୁନାହିଁ । ମଧ୍ୟପ୍ରଦେଶର କେନ୍ଦ୍ର ସ୍ଥଳରେ ଥିବାରୁ ପ୍ରମୁଖ ଓଇଏମଗୁଡିକ ଏହାକୁ ସହଜରେ ବ୍ୟବହାର କରିପାରିବେ । ବିଦେଶୀ ଓଇଏମଗୁଡିକ ଭାରତୀୟ ପରିବେଶରେ ପ୍ରୋଟୋଟାଇପ କାରର ବିକାଶ ପାଇଁ ଏନଏଟିଆରଏଏକ୍ସ-ଏଚଏସଟି ପ୍ରତି ଆଗ୍ରହୀ ହେବେ । ଏବେ ବିଦେଶୀ ଓଇଏମ ଉଚ୍ଚ ଗତି ପରୀକ୍ଷଣ ଆବଶ୍ୟକତା ପୂରଣ ପାଇଁ ବିଦେଶରେ ଥିବା ନିଜର ହାଇ ସ୍ପିଡ ଟ୍ରାକକୁ ଯାଉଛନ୍ତି ।
ବିଶ୍ୱର ସବୁଠାରୁ ବଡ ଏଚଏସଟି ଭାବେ ସମସ୍ତ ପ୍ରକାର ଉଚ୍ଚ ଗତି ପ୍ରଦର୍ଶନ ପରୀକ୍ଷଣ ପାଇଁ ଏହା ସମାଧାନ ଆଣିଦେଇଛି । ଦୁଇ ଚକିଆ ଠାରୁ ଆରମ୍ଭ କରି ଓଜନିଆ ଟ୍ରାକ୍ଟର ଟ୍ରେଲର ପର୍ଯ୍ୟନ୍ତ ବିସ୍ତୃତ ବାହାନ ଶ୍ରେଣୀର ସମସ୍ତ ପ୍ରକାର ହାଇସ୍ପିଡ କ୍ଷମତା ପରୀକ୍ଷଣ ହୋଇପାରିବ । ଗାଡିଗୁଡିକ ସର୍ପିଳ ରାସ୍ତାରେ ୩୭୫ କିଲୋମିଟର ସର୍ବାଧିକ ସ୍ପିଡ ହାସଲ କରିପାରିବେ ଓ ଏହାର ଲିଏଟ୍ରାକ ଅଣ୍ଡାକୃତି ହୋଇଥିବାରୁ ଏହା ବିଶ୍ୱର ସବୁଠାରୁ ସୁରକ୍ଷିତ ପରୀକ୍ଷଣ ଟ୍ରାକ ହୋଇପାରିଛି ।
SR
(Visitor Counter : 217
କ୍ୟାବିନେଟ
ଔଷଧ ନିୟନ୍ତ୍ରଣ କ୍ଷେତ୍ରରେ ଭାରତ ଏବଂ ସୁରିନାମ ମଧ୍ୟରେ ହୋଇଥିବା ରାଜିନାମାକୁ କ୍ୟାବିନେଟ ମଞ୍ଜୁରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟକୁ ଜୁନ୍ 4, 2023 ଦିନ ଇଣ୍ଡିଆନ୍ ଫାର୍ମାକୋପିୟା କମିଶନ , ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ, ଭାରତ ସରକାର ଏବଂ ସ୍ବାସ୍ଥ୍ୟ ମନ୍ତ୍ରଣାଳୟ, ସୁରିନାମ ସରକାରଙ୍କ ମଧ୍ୟରେ ସ୍ୱାକ୍ଷରିତ ଏକ ରାଜିନାମା  ବିଷୟରେ ଅବଗତ କରାଯାଇଥିଲା। ଭାରତର ରାଷ୍ଟ୍ରପତିଙ୍କ ସୁରିନାମ ଗସ୍ତ ସମୟରେ ଏହା ସ୍ୱାକ୍ଷରିତ ହୋଇଛି।
ଦଳଗୁଡିକ ନିଜ ନିଜ ନିୟମ ଏବଂ ନିୟମାବଳୀ ଅନୁଯାୟୀ ଔଷଧର ନିୟନ୍ତ୍ରଣ କ୍ଷେତ୍ରରେ ଘନିଷ୍ଠ ସହଯୋଗର ବିକାଶ ଏବଂ ସୂଚନା ଆଦାନପ୍ରଦାନର ଗୁରୁତ୍ୱକୁ ସ୍ୱୀକାର କରନ୍ତି ଏବଂ ନିମ୍ନଲିଖିତ ରାଜିନାମା କରିଛନ୍ତି :
- ସୁରିନାମରେ ଔଷଧ ପାଇଁ ଭାରତୀୟ ଫାର୍ମାକୋପିୟା  ମାନକ ପୁସ୍ତକ ଭାବରେ ଗ୍ରହଣ କରିବ ଯାହା ଦ୍ବାରା ସୁରିନାମରେ ଉତ୍ପାଦିତ ତଥା / କିମ୍ବା ଆମଦାନୀ ହେଉଥିବା ଔଷଧର ଗୁଣବତ୍ତା ନିଶ୍ଚିତ ହେବ;
- ଆଇପି ପ୍ରତି ଭାରତୀୟ ଉତ୍ପାଦକମାନଙ୍କ ଦ୍ବାରା ଜାରି କରାଯାଇଥିବା ବିଶ୍ଳେଷଣର ସାର୍ଟିଫିକେଟ୍ ଗ୍ରହଣ କରିବା ଏବଂ ସୁରିନାମରେ ଔଷଧର ନକଲ ପରୀକ୍ଷଣର ଆବଶ୍ୟକତାକୁ ଦୂର କରିବା;
- ଗୁଣବତ୍ତା ନିୟନ୍ତ୍ରଣ ବିଶ୍ଳେଷଣ ସମୟରେ ବ୍ୟବହୃତ ହେବାକୁ ଯଥେଷ୍ଟ କମ୍ ମୂଲ୍ୟରେ ଆଇପିସି ରୁ ଆଇପିଆରଏସ ଏବଂ ଅଶୁଦ୍ଧତା ମାନ ପାଇବା;
- ଜେନେରିକ୍ ଔଷଧର ବିକାଶ ଏବଂ ସୁରିନାମରେ ସୁଲଭ ଔଷଧର ଉପଲବ୍ଧତା ପାଇଁ ଅବଦାନ ପାଇଁ ଉତ୍ତମ ପରିସର ରହିବା;
- ନିୟାମକ ଢାଞ୍ଚା, ଆବଶ୍ୟକତା ଏବଂ ପ୍ରକ୍ରିୟାରେ ଫାର୍ମାକୋପିଆର ଏକ ବୁଝାମଣାକୁ ପ୍ରୋତ୍ସାହିତ କରିବା;
- ଆଇପି ର ମନୋଗ୍ରାଫ୍ ବିକାଶ ସହିତ ଜଡିତ ସୂଚନା ଏବଂ ଡକ୍ୟୁମେଣ୍ଟେସନ୍ ଆଦାନପ୍ରଦାନକୁ ସୁଗମ କରିବା;
- ଜନସ୍ୱାସ୍ଥ୍ୟ ସହ ଜଡିତ କିମ୍ବା ସେମାନଙ୍କ ସେବା ପ୍ରଦାନରେ ନିୟାମକ କର୍ତ୍ତୃପକ୍ଷଙ୍କ ଦକ୍ଷତା ବୃଦ୍ଧି କରିବା, ନିଜ ନିଜ ଜନସଂଖ୍ୟାର ଆବଶ୍ୟକତା ପୂରଣ କରିବା;
- ମନୋଗ୍ରାଫ୍ ଏବଂ ଭବିଷ୍ୟତର ଟେକ୍ନୋଲୋଜିର ବିକାଶରେ ପାରସ୍ପରିକ ଲାଭ କ୍ଷେତ୍ରରେ ବୈଷୟିକ ସହଯୋଗ ପାଇଁ ସୁଯୋଗ ଅନ୍ୱେଷଣ କରିବା |
ରାଜିନାମା ଦ୍ବାରା ବୈଦେଶିକ ମୁଦ୍ରା ଆୟ ସହିତ ଚିକିତ୍ସା ଦ୍ରବ୍ୟ ରପ୍ତାନିରେ ସହଜ ହେବ। ଏହା ଏକ ଆତ୍ମ ନିର୍ଭର ଭାରତ ପାଇଁ ଏକ ପଦକ୍ଷେପ ହେବ |
ଭାରତୀୟ ଫାର୍ମାକୋପିଆର ଆନ୍ତର୍ଜାତୀୟ ସ୍ୱୀକୃତି! ଭାରତୀୟ ଔଷଧ କ୍ଷେତ୍ର ପାଇଁ ମାନକଙ୍କର ଅନେକ ଲାଭ ଅଛି | ଏଗୁଡିକରେ ଅନ୍ତର୍ଭୁକ୍ତ ରହିଛି :
- ଏହା ଦ୍ବାରା ଦେଶର ଔଷଧ ଦ୍ରବ୍ୟର ରପ୍ତାନିରେ ବୃଦ୍ଧି କରିବ କାରଣ ଏହା ଡବଲ୍ ରେଗୁଲେସନ, ପରୀକ୍ଷଣରେ ନକଲ ଏବଂ ଆମଦାନୀ ପରବର୍ତ୍ତୀ ଚେକ୍ କୁ ଦୂର କରିବ। ଭାରତୀୟ ଔଷଧ ରପ୍ତାନିକାରୀମାନେ ଏହିପରି ଏକ ପ୍ରତିଯୋଗିତାମୂଳକ ଲାଭ ପାଇବେ ଏବଂ ବାଣିଜ୍ୟ ଅଧିକ ଲାଭଦାୟକ ହେବ |
- ଏହା ସହିତ, ଆମଦାନୀ କରୁଥିବା ଦେଶଗୁଡ଼ିକ ସୁଲଭ ମୂଲ୍ୟରେ ଗୁଣାତ୍ମକ ଭାରତୀୟ ଚିକିତ୍ସା ଉତ୍ପାଦ ପାଇପାରିବେ।
- ଆମଦାନୀ କରୁଥିବା ଦେଶଗୁଡିକରେ ଉତ୍ପାଦକମାନଙ୍କ ପାଇଁ ଉତ୍ତମ ପରିସର ରହିବ ଓ ଏହା ସହିତ ନାଗରିକଙ୍କ ପାଇଁ ସୁଲଭ ମୂଲ୍ୟରେ ଜେନେରିକ୍ ଔଷଧର ଉପଲବ୍ଧ ହେବ।
- ବିଭିନ୍ନ ରେଫରେନ୍ସ ମାନକ ଏବଂ ଅଶୁଦ୍ଧ ମାନକ ଏହି ଉତ୍ପାଦକମାନଙ୍କ ପାଇଁ ସୁଲଭ ମୂଲ୍ୟରେ ଉପଲବ୍ଧ ହେବ |
ନିୟାମକ ପ୍ରଣାଳୀରେ ପରିବର୍ତ୍ତନ ଭାରତରୁ ଔଷଧ ରପ୍ତାନି ବୃଦ୍ଧିରେ ସହାୟକ ହୋଇପାରେ ଏବଂ ଫଳସ୍ୱରୂପ ଫାର୍ମାସ୍ୟୁଟିକାଲ୍ କ୍ଷେତ୍ରରେ ଶିକ୍ଷିତ ବୃତ୍ତିଗତଙ୍କ ପାଇଁ ଉତ୍ତମ ନିଯୁକ୍ତି ସୁଯୋଗରେ ସାହାଯ୍ୟ କରିଥାଏ।
ଇଣ୍ଡିଆନ୍ ଫାର୍ମାକୋପିୟା  ଆନୁଷ୍ଠାନିକ ଭାବରେ ପାଞ୍ଚ  ଦେଶ ଦ୍ୱାରା ସ୍ୱୀକୃତିପ୍ରାପ୍ତ: ଆଫଗାନିସ୍ତାନ, ଘାନା, ନେପାଳ, ମରିସସ୍ ଏବଂ ରିପବ୍ଲିକ୍ ଅଫ୍ ସୁରିନାମ | ମନ୍ତ୍ରଣାଳୟ ଯେଉଁ ଦେଶଗୁଡ଼ିକୁ ଆଇପିକୁ ସ୍ବୀକୃତି ପ୍ରଦାନ କରିଛନ୍ତି ସେମାନଙ୍କୁ ଏହାକୁ ବିସ୍ତାର କରିବାକୁ ଚେଷ୍ଟା କରୁଛି।
BS
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଆରଏସପି ଏବଂ ବିର୍ସା ମୁଣ୍ଡା ଅନ୍ତର୍ଜାତୀୟ ହକି ଷ୍ଟାଡିୟମ ପରିଦର୍ଶନ କଲେ ସିକ୍କିମ ଯୁବା ସଙ୍ଗମ ଦଳ
ଏନଆଇଟି ରାଉରକେଲା ଠାରେ ଏକ ଭାରତ ଶ୍ରେଷ୍ଠ ଭାରତ - ଯୁବା ସଂଗମ କାର୍ଯ୍ୟକ୍ରମ ଅଧୀନରେ ଯୁବା ବିନିମୟ କାର୍ଯ୍ୟକ୍ରମ ଜାରି ରହିଛି । ସିକ୍କିମରୁ ଆସିଥିବା ୩୦ ଜଣିଆ ଛାତ୍ର ପ୍ରତିନିଧି ଦଳ ଆଜି ଓଡ଼ିଶା ଗସ୍ତର ତୃତୀୟ ଦିନରେ ରାଉରକେଲା ଇସ୍ପାତ କାରଖାନା ପରିଦର୍ଶନ କରିଥିଲେ । ଯୁବକଯୁବତୀମାନେ ଏଠାରେ ଇସ୍ପାତ ତିଆରି ପ୍ରକ୍ରିୟା ଦେଖିବା ସହିତ ବିଭିନ୍ନ ଜ୍ଞାନକୌଶଳ ସମ୍ପର୍କରେ ପଚାରି ବୁଝିଥିଲେ । ଆରଏସପିର ଅତିଥି ସମ୍ପର୍କ ଅଧିକାରୀ ଶ୍ରୀ ନବୀନ କୁମାର ସିଂ ଓ ତାଙ୍କର ସହଯୋଗୀମାନେ ଅତିଥି ଛାତ୍ରଛାତ୍ରୀଙ୍କୁ ବିଭିନ୍ନ ୟୁନିଟ୍ ବୁଲି ଦେଖାଇ ଥିଲେ । ଆଜିର ଦିନର ଶେଷ ଭାଗରେ ଛାତ୍ରଛାତ୍ରୀମାନେ ବିଶ୍ବର ସର୍ବବୃହତ ବିର୍ସା ମୁଣ୍ଡା ଅନ୍ତର୍ଜାତୀୟ ହକି ଷ୍ଟାଡିୟମ ପରିଦର୍ଶନ କରିଥିଲେ।
ଉତ୍ତର ସିକ୍କିମର ଜଣେ ଛାତ୍ର ଆତସୁର ଗ୍ୟାତସୋ ଲେପଚା ନିଜର ଅଭିଜ୍ଞତା ବିଷୟରେ କହିଛନ୍ତି ଯେ, ଯୁବା ସଂଗମ କାର୍ଯ୍ୟକ୍ରମରେ ଆମେ ଏହି ବିଶାଳ ହକି ଷ୍ଟାଡିୟମ ଦେଖିବାର ସୁଯୋଗ ପାଇଛି। ସ୍ଥାନୀୟ ପ୍ରଶାସନ ଓ ରାଉରକେଲା ଇସ୍ପାତ କାରଖାନା କର୍ତ୍ତୃପକ୍ଷଙ୍କ ଆତିଥେୟକୁ ନେଇ ସେ ସନ୍ତୋଷ ବ୍ୟକ୍ତ କରିଥିଲେ ।
ବିବିଧତା ମଧ୍ୟରେ ଏକତାକୁ ସମ୍ମାନ ଜଣାଇବା ତଥା ରାଜ୍ୟ ରାଜ୍ୟ ମଧ୍ୟରେ ଦୀର୍ଘକାଳୀନ ସମ୍ପର୍କ ପ୍ରତିଷ୍ଠା କରିବା ଲାଗି ଭାରତ ସରକାର ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମ ଅଧୀନରେ ଯୁବାସଂଗମ ୨୦୨୩ କାର୍ଯ୍ୟକ୍ରମ ଆୟୋଜନ କରୁଛନ୍ତି । ସିକ୍କିମ ଏନଆଇଟିର ୨୫ ଜଣିଆ ଛାତ୍ରଛାତ୍ରୀଙ୍କ ଦଳ ଏହି କାର୍ଯ୍ୟକ୍ରମ ଅଧୀନରେ ଓଡ଼ିଶା ଗସ୍ତରେ ଆସିଛନ୍ତି ।
ଏନଆଇଟି ସିକ୍କିମର ପ୍ରଫେସର କିର୍ତ୍ତୀ ତିୱାରୀ କହିଛନ୍ତି ଯେ ରାଉରକେଲା ଇସ୍ପାତ କାରଖାନାର କାର୍ଯ୍ୟଶୈଳୀକୁ ଅତି ନିକଟରୁ ଦେଖିବା ଏକ ସ୍ବତନ୍ତ୍ର ଅନୁଭୂତି ଥିଲା। ଛାତ୍ରଛାତ୍ରୀମାନେ ଏଥିରୁ ଭଲ ଅନୁଭୂତି ପାଇଛନ୍ତି । ସେହିପରି ଗିନିଜ୍ ୱାର୍ଲ୍ଡ ରେକର୍ଡରେ ସ୍ଥାନ ପାଇଥିବା ବିର୍ସାମୁଣ୍ଡା ଅନ୍ତର୍ଜାତୀୟ ହକି ଷ୍ଟାଡିୟମ ପରିଦର୍ଶନ କରିବା ଛାତ୍ରଛାତ୍ରୀଙ୍କ ପାଇଁ ଏକ ସୁଖଦ ଅନୁଭୂତି ଥିଲା। ଏନଆଇଟି ରାଉରକେଲା ଏବଂ ଅନ୍ୟ ପ୍ରଶାସନିକ କର୍ତ୍ତୃପକ୍ଷଙ୍କୁ ଆତିଥେୟ ପାଇଁ ସେ ଧନ୍ୟବାଦ ଜଣାଇଥିଲେ।
ଆସନ୍ତାକାଲି ସିକ୍କିମର ଛାତ୍ର ପ୍ରତିନିଧିମାନେ ସମ୍ବଲପୁର ଜିଲ୍ଲା ଗସ୍ତ କରି ହୀରାକୁଦ ନଦୀ ବନ୍ଦ ଏବଂ ସମଲେଶ୍ବର ମନ୍ଦିର ଆଦି ସ୍ଥାନ ବୁଲି ଦେଖିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଘୂର୍ଣ୍ଣିବାତ୍ୟା ଅମ୍ଫନର ସ୍ଥିତି ସମୀକ୍ଷା କରିବା ଲାଗି ଆସନ୍ତାକାଲି ଓଡିଶା ଓ ପଶ୍ଚିମବଙ୍ଗ ଗସ୍ତରେ ଆସୁଛନ୍ତି ପ୍ରଧାନମନ୍ତ୍ରୀ
ଘୂର୍ଣ୍ଣିବାତ୍ୟା ଅମ୍ଫନର ସ୍ଥିତି ସମୀକ୍ଷା କରିବା ଲାଗି ଆସନ୍ତାକାଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓଡିଶା ଓ ପଶ୍ଚିମବଙ୍ଗ ଗସ୍ତରେ ଆସୁଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଏକ ଟ୍ଵିଟ ଜରିଆରେ କହିଛି, “ଘୂର୍ଣ୍ଣିବାତ୍ୟା ଅମ୍ଫନର ସ୍ଥିତି ସମୀକ୍ଷା କରିବା ଲାଗି ଆସନ୍ତାକାଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓଡିଶା ଓ ପଶ୍ଚିମବଙ୍ଗ ଗସ୍ତରେ ଆସୁଛନ୍ତି ।
ସେ ଆକାଶ ମାର୍ଗରୁ ପ୍ରଭାବିତ ଅଞ୍ଚଳଗୁଡିକ ପରିଦର୍ଶନ କରିବେ ଏବଂ ସମୀକ୍ଷା ବୈଠକରେ ରିଲିଫ ଓ ଉଦ୍ଧାର କାର୍ଯ୍ୟ ସମ୍ପର୍କରେ ଆଲୋଚନା କରିବେ” ।
ପ୍ରତିରକ୍ଷା ମନ୍ତ୍ରଣାଳୟ
ଅପରେସନ ସମୁଦ୍ର ସେତୁ ଦ୍ଵିତୀୟ ପର୍ଯ୍ୟାୟ
ମାଳଦୀପରୁ 588 ଭାରତୀୟଙ୍କୁ ଘରକୁ ଆଣିଲା ଆଇଏନଏସ ଜଳଶ୍ଵ
ଅପରେସନ ସମୁଦ୍ର ସେତୁ ପାଇଁ ନିୟୋଜିତ ହୋଇଥିବା ଆଇଏନଏସ ଜଳଶ୍ଵ ମାଲେ, ମାଲଦୀପରୁ ଭାରତୀୟମାନଙ୍କୁ ଫେରାଇ ଆଣି ଆଜି  ସକାଳେ କୋଚି ବନ୍ଦରରେ ପ୍ରବେଶ କରି ଏହାର ଦ୍ୱିତୀୟ ଯାତ୍ରା ଶେଷ କରିଛି । ଏହି ଜାହାଜରେ ଆସିଥିବା 70 ମହିଳା  ଏବଂ 21 ଶିଶୁଙ୍କ ସମେତ ମୋଟ 588 ଭାରତୀୟ ନାଗରିକ କୋଚିନ ପୋର୍ଟ ଟ୍ରଷ୍ଟର ସାମୁଦ୍ରିକ କ୍ରୁଜ ଟର୍ମିନାଲରେ ଓହ୍ଲାଇଥିଲେ ।
ଆଇଏନଏସ ଜଳଶ୍ଵ ସକାଳ 11.30ରେ କୋଚିନ ପୋର୍ଟ ଟ୍ରଷ୍ଟରେ ପହଞ୍ଚିବା ପରେ ଭାରତୀୟ ନୌସେନା, ରାଜ୍ୟ ସରକାର, ଜିଲ୍ଲା ପ୍ରଶାସନ ଏବଂ ବନ୍ଦର ଟ୍ରଷ୍ଟର କର୍ମଚାରୀମାନେ ଯାତ୍ରୀଙ୍କୁ ସ୍ଵାଗତ ଜଣାଇଥିଲେ । କୋଭିଡ ସ୍କ୍ରିନିଂ ଏବଂ ଇମିଗ୍ରେସନ ପ୍ରକ୍ରିୟାକୁ ସରଳ କରିବା ପାଇଁ ବନ୍ଦର କର୍ତ୍ତୃପକ୍ଷଙ୍କ ଦ୍ଵାରା ବିସ୍ତୃତ ବ୍ୟବସ୍ଥା ମଧ୍ୟ କରାଯାଇଥିଲା ।
ଆଇଏନଏସ ଜଳଶ୍ଵ ଭାରତୀୟ ନାଗରିକମାନଙ୍କୁ ବିଦେଶୀ ଉପକୂଳରୁ ଫେରିବାରେ ସହଜ କରିବା ପାଇଁ ଭାରତ ସରକାରଙ୍କ ଜାତୀୟ ଉଦ୍ୟମର ଏକ ଅଂଶ ଭାବରେ 15 ମେ’ 2020ରେ ମାଲେରୁ ଭାରତୀୟ ନାଗରିକମାନଙ୍କୁ ନେଇ ଯାତ୍ରା ଆରମ୍ଭ କରିଥିଲା । ମେ’ 15ରେ ପ୍ରତିକୂଳ ପାଗ ଯୋଗୁଁ ଜାହାଜର ନିର୍ଦ୍ଧାରିତ ପ୍ରସ୍ଥାନ ପ୍ରକ୍ରିୟା ବିଳମ୍ବ ହୋଇଥିଲା ଏବଂ ଏହା ମେ’ 16, 2020ରେ ମାଲେରୁ କୋଚି ଅଭିମୁଖେ ପ୍ରସ୍ଥାନ କରିଥିଲା ।
କୋଇଲା ମନ୍ତ୍ରଣାଳୟ
ସମ୍ବଲପୁର ଜିଲ୍ଲାର ଦିବ୍ୟାଙ୍ଗଙ୍କୁ 50 ଟି ଇ-ରିକ୍ସା ଯୋଗାଇବ ମହାନଦୀ କୋଲଫିଲ୍ଡସ୍ ଲିମିଟେଡ୍
କୋଲ୍ ଇଣ୍ଡିଆ ଲିମିଟେଡର ଏକ ପ୍ରମୁଖ ସହାୟକ କମ୍ପାନୀ ମହାନଦୀ କୋଲଫିଲ୍ଡସ୍ ଲିମିଟେଡ୍ , ଓଡିଶାର ସମ୍ବଲପୁର ଜିଲ୍ଲାର 50 ଦିବ୍ୟାଙ୍ଗ ଲୋକଙ୍କୁ ଇ-ରିକ୍ସା ପ୍ରଦାନ କରିବ । ସିଏସ୍ଆର୍ ପ୍ରୋଜେକ୍ଟ “ସକ୍ଷମ” ଅନ୍ତର୍ଗତ ଏହା ପ୍ରଦାନ କରାଯିବ ।
ଏହି ପରିପ୍ରେକ୍ଷୀରେ ସମ୍ବଲପୁର ପ୍ରଶାସନ ସହିତ ଗତକାଲି ସ୍ୱାକ୍ଷରିତ ବୁଝାମଣାପତ୍ର  ଅନୁଯାୟୀ, ଏମସିଏଲ୍ ଜିଲ୍ଲା ସମ୍ବଲପୁରର ‘ଦିବ୍ୟାଙ୍ଗ’ ଲୋକଙ୍କୁ 50 ଟି ଇ-ରିକ୍ସା କ୍ରୟ ପାଇଁ ଜିଲ୍ଲା ପ୍ରଶାସନ, ସମ୍ବଲପୁରକୁ ଆର୍ଥିକ ସହାୟତା ପ୍ରଦାନ କରିବ।
ଆର୍ଥିକ ଦୁର୍ବଳ ଦିବ୍ୟାଙ୍ଗଙ୍କ ପାଇଁ ନିରନ୍ତର ଆତ୍ମ-ନିଯୁକ୍ତି ସୁଯୋଗ ସୃଷ୍ଟି କରିବା ବ୍ୟତୀତ, ଏହି ସିଏସ୍ଆର୍ ପଦକ୍ଷେପ ବୈଦ୍ୟୁତିକ ପରିବହନକୁ ଉତ୍ସାହିତ କରି ସବୁଜ ଏବଂ ସ୍ୱଚ୍ଛ ପରିବେଶକୁ ମଧ୍ୟ ପ୍ରୋତ୍ସାହିତ କରିବ।
ଏହି ଏମଓୟୁକୁ ଏମସିଏଲ ପକ୍ଷରୁ ଜେନେରାଲ ମ୍ୟାନେଜର  ଶ୍ରୀ ରଜନୀକାନ୍ତ ପାଣିଗ୍ରାହୀ ସ୍ୱାକ୍ଷର କରିଥିବାବେଳେ ଜିଲ୍ଲା ପ୍ରଶାସନ ପକ୍ଷରୁ ସମ୍ବଲପୁର ଜିଲ୍ଲା ସାମାଜିକ ସୁରକ୍ଷା ଅଧିକାରୀ ଶ୍ରୀ ମଦନଜିତ ହୋତା ସ୍ୱାକ୍ଷର କରିଛନ୍ତି।
BS
(Visitor Counter : 8
ପର୍ଯ୍ୟଟନ ମନ୍ତ୍ରଣାଳୟ
ପର୍ଯ୍ୟଟନ ମନ୍ତ୍ରଣାଳୟ ଦ୍ଵାରା 'ନୀଲା ନଦୀ କୀ ଖୋଜ' ସଂପର୍କରେ 'ଦେଖୋ ଅପନା ଦେଶ' ୱେବିନାର ସିରିଜର 17 ତମ ଅଧିବେଶନର ଆୟୋଜନ
ଭାରତ ସରକାରଙ୍କ ପର୍ଯ୍ୟଟନ ମନ୍ତ୍ରଣାଳୟ ଦ୍ଵାରା 9 ଏପ୍ରିଲ 2020ରେ ଆୟୋଜିତ ହୋଇଥିବା 'ନୀଲା ନଦୀ କୀ ଖୋଜ' ଶୀର୍ଷକରେ 'ଦେଖୋ ଅପନା ଦେଶ' ୱେବିନାର ସିରିଜର 17 ତମ ଅଧିବେଶନ ଆୟୋଜନ ହୋଇଥିଲା । ଏହି ଅଧିବେଶନର ଉଦ୍ଦେଶ୍ୟ ଯାତ୍ରୀଙ୍କ ପାଇଁ ସାର୍ଥକ ଯାତ୍ରା ଅନୁଭବକୁ ପ୍ରଦର୍ଶିତ କରୁଥିଲା, ଯେଉଁଥିରେ ଏଭଳି ସ୍ଥାନଗୁଡିକ ବିଷୟରେ ଆଲୋଚନା କରାଯାଉଥିଲା, ଯେଉଁଠାକୁ ଅପେକ୍ଷାକୃତ କମ୍ ଯାତ୍ରା ଅବା ଭ୍ରମଣ କରାଯାଇଛି ।
ଦ ବ୍ଲୁ ୟୋଣ୍ଡରର ପ୍ରତିଷ୍ଠାତା ଗୋପୀନାଥ ପାରାୟିଲ, ଲେଖକ ତଥା କଥାକାର ଅନୀତା ନାୟାର ଏବଂ ଇନଟାକ୍, ପାଲକ୍କଡ ଦ୍ୱାରା ପ୍ରସ୍ତୁତ ହୋଇଥିବା ଏକ ୱେବିନର୍, ଅଂଶଗ୍ରହଣକାରୀ ତଥା ଅନୁସନ୍ଧାନକାରୀଙ୍କ ପାଇଁ କେରଳରେ ଭାରତପୁଝା ନାମରେ ପସିଦ୍ଧ ନିଲାସୋ ନଦୀର ଉପକୂଳବର୍ତ୍ତୀ ଅଞ୍ଚଳର ଅଳ୍ପ ଜଣାଶୁଣା ସହର ଏବଂ ଗ୍ରାମ ପରିଦର୍ଶନ କରିବାକୁ ଅଂଶଗ୍ରହଣକାରୀଙ୍କୁ ଆଗେଇ ନେଇଥିଲା ଏବଂ ଅନନ୍ୟ ଅନୁଭୂତି ପ୍ରଦାନ କରିଥାଏ ।
'ନୀଲା ନଦୀ କୀ ଖୋଜ'ର କାହାଣୀ ଦାୟିତ୍ଵପୂର୍ଣ୍ଣ ପର୍ଯ୍ୟଟନ ନୀତିର ସିଦ୍ଧାନ୍ତକୁ ପ୍ରଦର୍ଶିତ କରିବା ଉପରେ ଆଧାରିତ ଥିଲା ଯାହାକି, ଏକ ସ୍ଥାନର ସ୍ଵତନ୍ତ୍ରତା, ସେଠାରେ ରହୁଥିବା ଲୋକଙ୍କ ନିଆରାପଣ ସଂପର୍କରେ ଅନୁସନ୍ଧାନ କରିବା ଏବଂ ସେଠାକୁ ଯାତ୍ରା କରୁଥିବା ଲୋକଙ୍କ ସହ ଅଂଶୀଦାର କରିଥାଏ । ଉପସ୍ଥାପକମାନେ ସ୍ଥାନୀୟ ଖାଦ୍ୟ, ପର୍ବ, ପ୍ରକୃତି, ଭାସ୍କର୍ଯ୍ୟ, ଐତିହ୍ୟ ଏବଂ ସମ୍ପ୍ରଦାୟର ସଂରକ୍ଷଣ ପାଇଁ କଳାକୃତି, ପରମ୍ପରା ଏବଂ ସେମାନେ ପରିଦର୍ଶନ କରୁଥିବା ସ୍ଥାନ ବିଷୟରେ ମଧ୍ୟ କହିଥିଲେ ।
ୱେବିନରରେ ଯେଉଁ ସ୍ଥାନଗୁଡିକ ପ୍ରଦର୍ଶିତ କରାଯାଇଥିଲା ତାହା କେରଳର ପାଲକ୍କଡ, ତ୍ରିସୁର ଏବଂ ମାଲାପୁରମ୍ ଜିଲ୍ଲାରେ ଅବସ୍ଥିତ ଯେଉଁଠାକୁ କୋଏମ୍ବାଟୁର, କୋଚି ଏବଂ କୋଝିକୋଡେ ବିମାନବନ୍ଦର ଦେଇ ସହଜରେ ବିମାନ ଯୋଗେ ପହଞ୍ଚିହେବ ଏବଂ ରେଳ ଏବଂ ସଡକ ନେଟୱାର୍କ ଦ୍ୱାରା ଭଲ ଭାବରେ ଯୋଗାଯୋଗ ବ୍ୟବସ୍ଥା ଅଛି ।
‘ଦେଖୋ ଅପନା ଦେଶ’ ୱେବିନାର ସିରିଜ୍ ଲକ୍ଷ୍ୟ ରହିଛି ଘରୋଇ ପର୍ଯ୍ୟଟନକୁ ପ୍ରୋତ୍ସାହିତ କରିବା । ବର୍ତ୍ତମାନର ଲକଡାଉନ୍ ଅବଧି ମଧ୍ୟରେ ପର୍ଯ୍ୟଟନ ମନ୍ତ୍ରଣାଳୟ ପର୍ଯ୍ୟଟନ ଶିଳ୍ପର ହିତାଧାରକ ଏବଂ ଦେଶର ନାଗରିକଙ୍କ ସହ ଯୋଗାଯୋଗ କରିବାକୁ ସମସ୍ତ ପ୍ରକାର ଉଦ୍ୟମ କରୁଛି ଯାହା ଦ୍ଵାରା ଭ୍ରମଣ ପ୍ରତିବନ୍ଧକ ହଟାଯିବା ପରେ ସେମାନଙ୍କୁ ଭାରତ ମଧ୍ୟରେ ଭ୍ରମଣ କରିବା ପାଇଁ ଆଗ୍ରହ ରହିବ । ଏହି ୱେବିନାର ଅଂଶଗ୍ରହଣକାରୀମାନଙ୍କ ମଧ୍ୟରେ ଦେଶର ବିଭିନ୍ନ ସ୍ଥାନରୁ ପର୍ଯ୍ୟଟନ ହିତଧାରକ, ଛାତ୍ର ଏବଂ ସାଧାରଣ ଲୋକ ସାମିଲ ହୋଇଥିଲେ ।
ୱେବିନାର ଅଧିବେଶନ ବର୍ତ୍ତମାନ https://www.youtube.com/channel/ UCbzIb BmMvtvH7d6Zo_ZEHDA/featuredରେ ଉପଲବ୍ଧ ଏବଂ ପର୍ଯ୍ୟଟନ ମନ୍ତ୍ରଣାଳୟର ସମସ୍ତ ସୋସିଆଲ ମିଡିଆ ହ୍ୟାଣ୍ଡେଲରେ ଉପଲବ୍ଧ ।
ଓଡିଶା ଭାରତର ଶ୍ରେଷ୍ଠ ଗୁପ୍ତ ପଜଲ୍ ନାମକ ପରବର୍ତ୍ତୀ ୱେବିନର୍ ଆସନ୍ତା 12 ତାରିଖ ଦିନ 11ଟା ସମୟରେ ଅନୁଷ୍ଠିତ ହେବାର କାର୍ଯ୍ୟକ୍ରମ ରହିଛି ଏବଂ https://bit.ly/OdishaDAD ପରିଦର୍ଶନ କରି ଏହି ଲିଙ୍କରେ ପଞ୍ଜିକୃତ ହୋଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ରାଜିଲ ରାଷ୍ଟ୍ରପତି ନିର୍ବାଚନ ଜିତିଥିବା ଲୁଇଜ ଇନାସିଓ ଲୁଲା ଦି ସିଲଭାଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ରାଜିଲ ରାଷ୍ଟ୍ରପତି ନିର୍ବାଚନ ଜିତିଥିବା ଲୁଇଜ ଇନାସିଓ ଲୁଲା ଦି ସିଲଭାଙ୍କୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ବ୍ରାଜିଲ ରାଷ୍ଟ୍ରପତି ନିର୍ବାଚନ ଜିତିଥିବାରୁ @LulaOficialଙ୍କୁ ଅଭିନନ୍ଦନ । ଦ୍ୱିପାକ୍ଷିକ ସମ୍ପର୍କ ସହ ବୈଶିକ ପ୍ରସଙ୍ଗରେ ଆମ ସହଯୋଗକୁ ଆହୁରି ଗଭୀର ଓ ବ୍ୟାପକ କରିବା ପାଇଁ ମିଳିତ ଭାବେ କାମ କରିବାକୁ ଆଗ୍ରହୀ: PM”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଭାରତର ସକ୍ରିୟ କରୋନା ମାମଲା 9,13,378କୁ ହ୍ରାସ ପାଇଛି ।
ଗତ 24 ଘଣ୍ଟା ମଧ୍ୟରେ ଭାରତରେ ନୂଆ କରୋନା ମାମଲା ସଂଖ୍ୟା 60,471 ରହିଛି; ଯାହା 75 ଦିନରେ ସର୍ବନିମ୍ନ ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,82,80,472 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 1,17,525 ଜଣ ରୋଗୀ ସୁସ୍ଥ ହୋଇଛନ୍ତି ।
କ୍ରମାଗତ 33 ଦିନ ମଧ୍ୟରେ ଦୈନିକ ନୂତନ କରୋନା ସଂକ୍ରମିତଙ୍କ ସଂଖ୍ୟା ଠାରୁ ଦୈନିକ ସୁସ୍ଥ ରୋଗୀଙ୍କ ସଂଖ୍ୟା ଅଧିକ ହେବାରେ ଲାଗିଛି ।
ସୁସ୍ଥତା ହାର 95.64 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତରୁ ତଳକୁ ହ୍ରାସ ପାଇଛି, ବର୍ତ୍ତମାନ ଏହା 4.39 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 3.45 ପ୍ରତିଶତ, ଯାହା କ୍ରମାଗତ ଭାବେ 8 ଦିନ ମଧ୍ୟରେ ଏହା 5 ପ୍ରତିଶତ ତଳେ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 38.13 କୋଟି ପରୀକ୍ଷା କରାଯାଇଛି ।
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ଏପର୍ଯ୍ୟନ୍ତ ମୋଟ 25.90 କୋଟି ଡୋଜ ଟିକା ଦିଆଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭୋଗି ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭୋଗି ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଭୋଗିର ହାର୍ଦ୍ଦିକ ଶୁଭେଚ୍ଛା । ସମସ୍ତଙ୍କ ସୁଖ ଓ କଲ୍ୟାଣ କାମନା କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରେଷ୍ଠ ମୂଳ ଗୀତ ‘ନାଟୁ ନାଟୁ' ପାଇଁ ଗୋଲଡେନ୍ ଗ୍ଲୋବ ପୁରସ୍କାର ଜିତିଥିବାରୁ ଆରଆରଆର ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରେଷ୍ଠ ମୂଳ ଗୀତ ‘ନାଟୁ ନାଟୁ' ପାଇଁ ଗୋଲଡେନ୍ ଗ୍ଲୋବ ପୁରସ୍କାର ଜିତିବା ପାଇଁ ଆରଆରଆର ର ସମଗ୍ର ଦଳକୁ ଅଭିନନ୍ଦନ ଜଣାଇଛନ୍ତି ।
ଆରଆରଆର ଚଳଚ୍ଚିତ୍ର ଦ୍ୱାରା ଏକ ଟୁଇଟ୍ ସେୟାର କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଏକ ବିଶେଷ ସଫଳତା! ଏମ ଏମ କିରାବାଣୀ, ପେମ ରକ୍ଷିତ, କାଳ ଭୈରବ, ଚନ୍ଦ୍ରାବୋଷ, ରାହୁଳ ସିପିଲଗୁଞ୍ଜଙ୍କୁ ଅଭିନନ୍ଦନ । ମୁଁ ମଧ୍ୟ ଏସ ଏସ ରାଜାମୌଳି, ଜୁନିୟର ଏନଟିଆର, ରାମ ଚରଣ ଏବଂ ଆରଆରଆର ଚଳଚ୍ଚିତ୍ରର ସମସ୍ତ ଦଳକୁ ଅଭିନନ୍ଦନ ଜଣାଉଛି । ଏହି ପ୍ରତିଷ୍ଠିତ ସମ୍ମାନ ପ୍ରତ୍ୟେକ ଭାରତୀୟଙ୍କୁ ବହୁତ ଗର୍ବିତ କରିଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୟନ୍ତୀ ଅବସରରେ ରାଣୀ ଲକ୍ଷ୍ମୀବାଈଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଜୟନ୍ତୀ ଅବସରରେ ରାଣୀ ଲକ୍ଷ୍ମୀବାଈଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଜୟନ୍ତୀ ଅବସରରେ ସାହସୀ ରାଣୀ ଲକ୍ଷ୍ମୀବାଈଙ୍କୁ ପ୍ରଣାମ ଜଣାଉଛି । ଭାରତର ଇତିହାସରେ ତାଙ୍କ ସ୍ଥାନ ସ୍ୱତନ୍ତ୍ର । ତାଙ୍କ ବୀରତ୍ୱ ଆଗାମୀ ପୀଢି ପାଇଁ ସ୍ମରଣୀୟ ହୋଇରହିବ । ଭାରତର ପ୍ରତିରକ୍ଷା କ୍ଷେତ୍ରକୁ ସମୃଦ୍ଧ କରିବା ପାଇଁ ଉଦ୍ଦିଷ୍ଟ କାର୍ଯ୍ୟକ୍ରମରେ ଭାଗ ନେବା ପାଇଁ ଆଜି ଝାନସିରେ ଉପସ୍ଥିତ ରହିବି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି୨୦ ଶିଖର ସମ୍ମିଳନୀର ଅବସରରେ ବ୍ରିକ୍ସ ନେତାଙ୍କ ଅନୌପଚାରିକ ବୈଠକରେ ପ୍ରଧାନମନ୍ତ୍ରୀଙ୍କ ଉଦବୋଧନ
ମାନ୍ୟବର,
ସର୍ବପ୍ରଥମେ, ମୁଁ ବ୍ରାଜିଲର ରାଷ୍ଟ୍ରପତି ଭାବରେ ର୍ନିବାଚିତ ହୋଇଥିବାରୁ ରାଷ୍ଟ୍ରପତି ବୋଲସନାରୋଙ୍କୁ ଅଭିନନ୍ଦନ ଜଣାଉଛି । ଏବଂ ମୁଁ ତାଙ୍କୁ ବ୍ରିକ୍ସ ପରିବାରରେ ସ୍ୱାଗତ କରୁଛି । ଏହି ବୈଠକ ଆୟୋଜନ କରିଥିବାରୁ ମୁଁ ରାଷ୍ଟ୍ରପତି ବୋଲସନାରୋଙ୍କୁ ମୋର ହୃଦୟରୁ ଧନ୍ୟବାଦ ଜଣାଉଛି । ଏହି ଅବସରରେ ମୁଁ ଆମର ବନ୍ଧୁ ରାମାଫୋସାଙ୍କୁ ପୁଣିଥରେ ଦକ୍ଷିଣ ଆଫ୍ରିକାର ରାଷ୍ଟ୍ରପତି ଭାବରେ ର୍ନିବାଚିତ ହୋଇଥିବାରୁ ଅଭିନନ୍ଦନ ଜଣାଉଛି ।
ମାନ୍ୟବର,
ଏହି ପ୍ରକାର ଅନୌପଚାରିକ ଆଲୋଚନା ସହିତ ଆମେ ଜି -୨୦ ର ମୁଖ୍ୟ ବିଷୟଗୁଡ଼ିକ ଉପରେ ପରସ୍ପର ସହ ସମନ୍ୱୟ କରିବାର ସୁଯୋଗ ପାଇଥାଉ । ଆଜି ମୁଁ ତିନୋଟି ପ୍ରମୁଖ ଆହ୍ୱାନ ଉପରେ ମତ ରଖିବି । ପ୍ରଥମେ, ବିଶ୍ୱ ଅର୍ଥନୀତିରେ ମାନ୍ଦାବସ୍ଥା ଏବଂ ଅନିଶ୍ଚିତତା । ଏକପାଖିଆ ନିଷ୍ପତ୍ତି ଏବଂ ପ୍ରତିଦ୍ୱନ୍ଦ୍ୱିତା ନିୟମ ଆଧାରିତ ବହୁପକ୍ଷୀୟ ଆନ୍ତର୍ଜାତୀୟ ବାଣିଜ୍ୟ ବ୍ୟବସ୍ଥା ଉପରେ ପ୍ରାଧାନ୍ୟ ବିସ୍ତାର କରୁଛି । ଅନ୍ୟପକ୍ଷରେ, ସମ୍ବଳର ଅଭାବ ପ୍ରତିଫଳିତ ହୋଇଛି ଯେ ଉଦୀୟମାନ ବଜାର ଅର୍ଥନୀତିର ଭିତ୍ତିଭୂମି ବିକାଶରେ ବିନିଯୋଗ ପାଇଁ ଆନୁମାନିକ ୧.୩ ଟ୍ରିଲିୟନ ଡଲାରର ଅଭାବ ରହିଛି ।
ଦ୍ୱିତୀୟ ପ୍ରମୁଖ ଆହ୍ୱାନ ହେଉଛି ବିକାଶ ଏବଂ ପ୍ରଗତିକୁ ଅନ୍ତର୍ଭୂକ୍ତ ଏବଂ ସ୍ଥାୟୀ କରିବା । ଡିଜିଟାଇଜେସନ୍ ଏବଂ ଜଳବାୟୁ ପରିବର୍ତ୍ତନ ପରି ଦ୍ରୁତ ପରିବର୍ତ୍ତନଶୀଳ ଜ୍ଞାନକୌଶଳ କେବଳ ଆମ ପାଇଁ ନୁହେଁ, ଭବିଷ୍ୟତ ପୀଢି ପାଇଁ ମଧ୍ୟ । ବିକାଶ ହେଉଛି ପ୍ରକୃତ ବିକାଶ ଯେତେବେଳେ ଅସମାନତାକୁ ହ୍ରାସ କରେ ଏବଂ ସଶକ୍ତିକରଣରେ ସହାୟକ ହୁଏ । ସମସ୍ତ ମାନବ ଜାତି ପାଇଁ ଆତଙ୍କ ସବୁଠାରୁ ବଡ ବିପଦ । ଏହା କେବଳ ନିରୀହ ଲୋକଙ୍କ ଜୀବନ ନେଇ ନଥାଏ, ବରଂ ଆର୍ଥିକ ପ୍ରଗତି ଏବଂ ସାମାଜିକ ସ୍ଥିରତା ଉପରେ ଏହାର ବହୁତ ପ୍ରତିକୂଳ ପ୍ରଭାବ ପଡିଥାଏ । ଆତଙ୍କବାଦ ଏବଂ ଜାତିଗତ ବିଦ୍ୱେଷ ପାଇଁ ଉପଲବ୍ଧ ସମସ୍ତ ସହାୟତା ଏବଂ ସାହାଯ୍ୟକୁ ଆମକୁ ବନ୍ଦ କରିବାକୁ ପଡିବ ।
ମାନ୍ୟବର,
ଯଦିଓ ଏହି ସମସ୍ୟାର ସମାଧାନ ସହଜ ନୁହେଁ, ତଥାପି ମୁଁ ସୀମିତ ସମୟ ମଧ୍ୟରେ ୫ ଟି ପ୍ରମୁଖ ସୁପାରିଶ କରିବାକୁ ଚାହୁଁଛି:
୧) – ବ୍ରିକ୍ସ ଦେଶଗୁଡିକ ମଧ୍ୟରେ ସମନ୍ୱୟ, କିଛି ପରିମାଣରେ, ଏକପାଖିଆ ନିଷ୍ପତ୍ତିର ପାଶ୍ୱର୍ ପ୍ରତିକ୍ରିୟାର ସମାଧାନକୁ ନେଇପାରେ । ଆବଶ୍ୟକ ସଂସ୍କାର ପାଇଁ ଆନ୍ତର୍ଜାତୀୟ ଆର୍ଥିକ ଏବଂ ବ୍ୟବସାୟ ପ୍ରତିଷ୍ଠାନ ଏବଂ ସଂସ୍ଥାଗୁଡ଼ିକରେ ବହୁପକ୍ଷୀୟ ସଂସ୍କାର ଉପରେ ଆମକୁ ଗୁରୁତ୍ୱ ଦେବାକୁ ପଡିବ ।
୨) - ସ୍ଥାୟୀ ଅର୍ଥନୈତିକ ଅଭିବୃଦ୍ଧି ପାଇଁ ତୈଳ ଏବଂ ଗ୍ୟାସ୍ ଭଳି ଆବଶ୍ୟକ ସମ୍ବଳ କମ୍ ମୂଲ୍ୟରେ କ୍ରମାଗତ ଭାବରେ ଉପଲବ୍ଧ ହେବା ଆବଶ୍ୟକ ।
୩) - ଶାରୀରିକ ଏବଂ ସାମାଜିକ ଭିତ୍ତିଭୂମି ଏବଂ ସଦସ୍ୟ ଦେଶଗୁଡିକର ଅକ୍ଷୟ ଶକ୍ତି କାର୍ଯ୍ୟକ୍ରମଗୁଡିକ ନୂତନ ବିକାଶ ବ୍ୟାଙ୍କ ଦ୍ୱାରା ଅଧିକ ପ୍ରାଥମିକତା ପାଇବା ଉଚିତ୍ । ବିପର୍ଯ୍ୟୟ ମୁକାବିଲା ଭିତ୍ତିଭୂମି ପାଇଁ ମିଳିତ ମଞ୍ଚଞ୍ଚ ଲାଗି ଭାରତର ପଦକ୍ଷେପ ସର୍ବନିମ୍ନ ବିକଶିତ ତଥା ବିକାଶଶୀଳ ଦେଶମାନଙ୍କ ଦ୍ୱାରା ପ୍ରାକୃତିକ ବିପର୍ଯ୍ୟୟର ମୁକାବିଲା ପାଇଁ ଉପଯୁକ୍ତ ଭିତ୍ତିଭୂମି ବିକାଶରେ ସହାୟକ ହେବ । ମୁଁ ତୁମ ସମସ୍ତଙ୍କୁ ଏହି ମିଳିତ ମଞ୍ଚରେ ଯୋଗଦେବାକୁ ଅନୁରୋଧ କରୁଛି ।
୪) - ସମଗ୍ର ବିଶ୍ୱରେ କୁଶଳୀ ଶ୍ରମିକମାନଙ୍କର ଗତିବିଧି ସହଜ ହେବା ଉଚିତ୍ । ଏହା ମଧ୍ୟ ସେହି ଦେଶଗୁଡିକ ପାଇଁ ଲାଭଦାୟକ ହେବ ଯେଉଁଠାରେ ଜନସଂଖ୍ୟାର ଏକ ବଡ଼ ଅଂଶ କାର୍ଯ୍ୟ ବୟସସୀମା ଅତିକ୍ରମ କରିଛି ।
୫) -ନିକଟରେ ମୁଁ ଆତଙ୍କବାଦ ଉପରେ ଏକ ଆର୍ନ୍ତଜାତୀୟ ସମ୍ମିଳନୀ ଆହ୍ୱାନ କରିଛି । ଆତଙ୍କବାଦ ବିରୋଧରେ ଳଢିବା ପାଇଁ ଅ ।ବଶ୍ୟକ ସମ୍ମତିର ଅଭାବ ଆମକୁ ଅବହେଳିତ କରି ରଖିପାରିବ ନାହିଁ । ଆତଙ୍କବାଦ ବିରୋଧରେ ଲଢେଇରେ ମୁଖ୍ୟ ପ୍ରାଥମିକତା ପାଇଁ ବ୍ରାଜିଲକୁ ମୁଁ ପ୍ରଶଂସା କରୁଛି ।
ମାନ୍ୟବର,
ମୁଁ ବ୍ରାସିଲିଆରେ ବ୍ରିକ୍ସ ସମ୍ମିଳନୀକୁ ଉତ୍ସାହର ସହିତ ଅପେକ୍ଷା କରିଛି । ଏହି ଶିଖର ସମ୍ମିଳନୀକୁ ସଫଳ କରିବା ପାଇଁ ଭାରତ ସମ୍ପୂର୍ଣ୍ଣ ସହଯୋଗ କରିବ ।
ଆପଣ ସମସ୍ତଙ୍କୁ ବହୁତ ବହୁତ ଧନ୍ୟବାଦ ।
HS
(Visitor Counter : 54
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସନ୍ତାକାଲି ଇଣ୍ଡିଆ ଗ୍ଲୋବାଲ ସପ୍ତାହ 2020ର ଉଦଘାଟନୀ ସମାରୋହକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
• 30ରୁ ଅଧିକ ଦେଶର 5000 ଅଂଶଗ୍ରହଣକାରୀଙ୍କୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ଭାରତ ଗ୍ଲୋବାଲ ସପ୍ତାହ 2020ର ଉଦଘାଟନୀ ସମାରୋହକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମ୍ବୋଧିତ କରିବେ । ତିନି ଦିନିଆ ଭର୍ଚୁଆଲ ସମ୍ମିଳନୀର ଶୀର୍ଷକ 'Be The Revival : India and a Better New World’, ଭାରତ ଗ୍ଲୋବାଲ ସପ୍ତାହ 2020ରେ 30ଟି ଦେଶରୁ 5000 ବିଶ୍ୱସ୍ତରୀୟ ଅଂଶଗ୍ରହଣକାରୀ ଯୋଗଦେବା ସହିତ 75ଟି ଅଧିବେଶନକୁ 250 ବିଶ୍ୱସ୍ତରୀୟ ବକ୍ତାମାନେ ସମ୍ବୋଧିତ କରିବେ ।
ଉଚ୍ଚ ଖ୍ୟାତି ସମ୍ପନ୍ନ ବକ୍ତାମାନଙ୍କ ମଧ୍ୟରେ କେନ୍ଦ୍ର ବୈଦେଶିକ ବ୍ୟାପାର ମନ୍ତ୍ରୀ ଡକ୍ଟର ଏସ ଜୟଶଙ୍କର, କେନ୍ଦ୍ର ରେଳ ତଥା ବାଣିଜ୍ୟ ଓ ଶିଳ୍ପ ମନ୍ତ୍ରୀ ଶ୍ରୀ ପୀୟୂଷ ଗୋୟଲ, ଜମ୍ମୁ କଶ୍ମୀର ରାଜ୍ୟପାଳ ଜି.ସି.ମୁର୍ମୁ, ଇଶା ଫାଉଣ୍ଡେସନ ପ୍ରତିଷ୍ଠାତା ସଦଗୁରୁ, ଆଧ୍ୟାତ୍ମିକ ନେତା ଶ୍ରୀ ଶ୍ରୀ ରବି ଶଙ୍କରଙ୍କ ସହ ବ୍ରିଟେନର ବୈଦେଶିକ ସଚିବ ଡୋମିନିକ ରାବ ଏବଂ ଗୃହ ସଚିବ ପ୍ରୀତି ପଟେଲ, ଭାରତରେ ଅବସ୍ଥାପିତ ଆମେରିକା ରାଷ୍ଟ୍ରଦୂତ କେନ ଜଷ୍ଟର ଏବଂ ଅନ୍ୟମାନେ ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିବେ ।
ଏହି ଅବସରରେ ମଧୁ ନଟରାଜନଙ୍କ ଦ୍ଵାରା ଅଭିନିତ “ଆତ୍ମନିର୍ଭର ଭାରତ” ଏବଂ ତାଙ୍କର ତିନିଜଣ ପ୍ରତିଷ୍ଠିତ ଛାତ୍ରଙ୍କ ଦ୍ୱାରା ସିତାର ବାଦକ ରବି ଶଙ୍କରଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରି ଏକ ସ୍ୱତନ୍ତ୍ର ଜନ୍ମ ଶତବାର୍ଷିକୀ ସଙ୍ଗୀତ ସମ୍ମିଳନୀ ମଧ୍ୟ ପ୍ରଦର୍ଶିତ ହେବ |